DH. A36.03962 SOLICITUDE DA COMUNIDADE DE USUARIOS DE PARADA DE MODIFICACIÓN DA CONCESIÓN OUTORGADA NO LUGAR DE MONTE CANDÁN (SILLEDA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 01/06/2015)

Aproveitamento de sete (7) mananciais para o abastecemento da Comunidade de Usuarios de Parada, ás vivendas e explotacións gandeiras dos comuneiros, situadas na parroquia de Parada. Os M1, Fonte da Lara 1 e M2, Fonte da Lara 2, captados mediante arqueta de aros prefabricados de formigón, en disposición semisoterrada, das que parten tubos de PE de 50 mm. cara unha arqueta de reunión do auga de ambos, situada a uns 20 m. O M3, Fonte da Uz, e o M4, Fonte do Viveiro, captados mediante colocación de tubo dren e finalizado en arqueta de concentración de aros prefabricados de formigón de 0,8 m. diámetro e 0,6 m. de profundidade. Dos mesmos parte tubo de PE de 50 mm. de diámetro que entroncan coa rede xeral de condución. O M5, Fonte de San Benito, captado mediante un sistema análogo aos dous anteriores, e do mesmo parte tubo de PE de 50 mm. e uns 470 m. de lonxitude cara unha arqueta de reunión onde se une coas augas procedentes do M4, Fonte do Viveiro, partindo despois tubo de 90 mm. de diámetro cara a rede xeral de condución. O M6, Fonte do Pouso de Riba, captado mediante tubo de formigón de 0,6 m. de diámetro e unha profundidade de 1 m., tapado con chapa, e do mesmo parte tubo de PE de 50 mm. de diámetro cara a rede xeral de condución. As augas dos 6 mananciais xúntanse nunha arqueta de reunión, da que posteriormente parte condución de PVC de 90 mm. cara o depósito vello, continuando despois cara o depósito novo, situado a uns 1600 m. O M7, Fonte do Gallo do Espigón, aínda se atopa sen captar, e a súa captación realizarase de xeito similar aos anteriores, cos mesmos sistemas de protección. Da captación partirá tubo de PE de 90 mm. de diámetro directamente cara o depósito novo, situado a uns 2.200 m. por un trazado distinto ao anterior. O Depósito Vello está situado na paraxe “Pena da Vela” (parc.9004 pol.82), é de formigón, semisoterrado, coas medidas 11 x 9 x 2,8 m. e unha capacidade de 200 m3. A uns 15 m. do depósito sitúase unha arqueta na que conflúen as tubaxes de saída de desaugadoiro de fondo, e dende a que parte a condución cara o Depósito Novo. O Depósito Novo está situado na parc.147 pol.86, e está construído en formigón, con medidas interiores 10 x 14 x 3 m. e unha altura da lámina de auga de 2,5 m. e conta con cámara de chaves anexa. Dende o depósito parte tubo de 75 mm. de diámetro cara unha arqueta onde entronca coa condución dende o Depósito Vello e dende onde parte a rede xeral de distribución aos comuneiros, mediante tubo de PVC de 90 mm. de diámerto, e conexións individuais en PE de 25 mm de diámetro. Dende o Depósito Novo parte tamén unha condución cara un corgo de formigón situado na mesma parcela, coas medidas 5,55 x 4 x 1,5 m. que serve para encher as cubas de auga que se usan para que o gando beba nos prados, e anexo ao mesmo existe tamén un bebedoiro para os animais de formigón coas medidas 5,55 x 0,72 x 0,5 m. A Comunidade realizará asemade obras para a realización dun novo trazado de condución do auga de todos os mananciais cara o Depósito Novo, pero mantendo a condución anterior cara o Depósito Vello, en previsión de avaría ou similares do depósito novo. A condución será en tubo de PHAD de 90 mm. de diámetro e terá unha lonxitude duns 2.600 m. A condución atravesará varios regatos, entre eles o Río de Candán, para o cal aproveitaranse as pontes de paso xa existentes, colocando a tubaxe de condución por un lateral protexida por tubo de formigón. O rebordo do caudal sobrante prodúcese no Depósito Vello, de xeito que cando o Novo estea cheo o auga retorna ao Vello, e se conduce a ceo aberto ata o regato máis próximo. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 13 de maio do 2015.—O xefe de servizo territorial, Victor Ezequiel Aysha Ferrerfabrega Sessa.